D'acord amb la Llei d'Educació de Catalunya i amb la legislació vigent, tal i com es preveu en les resolucions per a l'organització i el funcionament dels centres, tots els centres han de fer una avaluació de diagnòstic, centrada en les competències bàsiques del currículum.
L'avaluació diagnòstica té caràcter orientador i formatiu per als centres.
L'avaluació diagnòstica avalua l'assoliment de la competència comunicativa lingüística i de la competència matemàtica al final del segon curs de l'ESO (encara que s'apliqui a principis de tercer d'ESO).
Els resultats de la prova, conjuntament amb altres indicadors, ajuden els centres a analitzar, valorar i reorientar, si cal, la pràctica docent per assolir les competències i els aprenentatges que estableix el currículum.
Per tal de proporcionar als centres un instrument homogeni de mesura, el Consell Superior d'Avaluació del Sistema Educatiu elabora les proves i defineix els criteris d'aplicació i de correcció.
Això no obstant, l'aplicació i la correcció de les proves i l'anàlisi dels resultats són a càrrec dels equips docents dels centres.
Les proves s'apliquen al principi de tercer curs d'ESO.
Les proves de tercer d'ESO s'han d'aplicar entre els dies 13 i 24 d'octubre de 2014.
El centre decideix el dia o els dies concrets en què es fan les proves, dins de la quinzena prevista.
És important que tots els grups facin la mateixa prova simultàniament.
El centre pot decidir administrar de manera flexible el temps d'aplicació de cada un dels quaderns.
Competència comunicativa lingüística
Hi ha un quadern independent per a cadascuna de les proves: la de llengua catalana, la de llengua castellana i la de la varietat aranesa de la llengua occitana, que només s'aplica a l'Aran.
Hi ha preguntes on s'ha de marcar si una afirmació és vertadera o falsa i n'hi ha alguna de resposta oberta, en què cal escriure una resposta clara.
- L'obtenció i localització de la informació:
- La interpretació i organització de la informació.
- La competència discursiva (l'adequació del registre a la situació comunicativa, la coherència i la cohesió del discurs).
- La competència lingüística (l'ús del lèxic, l'ortografia i les estructures morfosintàctiques bàsiques de la llengua).
- Els aspectes formals (la presentació i la grafia).
Les preguntes amb què s'avaluen les capacitats de comprensió lectora es valoren amb 0 i 1 punts.
La competència discursiva i lingüística es valoren entre 0 i 4 punts.
Els aspectes formals es valoren amb 0 i 1 punts.
La prova de competència matemàtica inclou activitats de:
N'hi ha d'altres de resposta oberta i d'altres en què s'ha de justificar la resposta donada prèviament.
Les respostes es valoren amb 0 i 1 punts.
- La comprensió dels nombres i de diferents formes de representar-los.
- La interpretació del significats de les operacions.
- L'agilitat en el càlcul i la capacitat de fer estimacions raonables.
- L'anàlisi de les característiques i propietats de les figures geomètriques.
- La utilització de la visualització i de models geomètrics per resoldre problemes.
- La comprensió de les magnituds mesurables i de les unitats.
- L'aplicació de tècniques i instruments per mesurar.
- La comprensió i anàlisi de patrons i relacions.
- L'ús de models per representar les relacions.
- L'anàlisi de canvi en contextos diversos.
- La utilització de models matemàtics per representar i comprendre relacions quantitatives.
- L'obtenció de conclusions i l'establiment de prediccions a partir de dades.
- La selecció i l'ús de mètodes estadístics per analitzar dades.
- La comprensió i l'aplicació de conceptes bàsics d'atzar.
A partir d'aquesta pàgina podreu accedir a totes les proves aplicades a tercer d'ESO en cursos anteriors.
La informació necessària per a la correcta aplicació de les proves (procediment i calendari, accés a l'aplicació informàtica que conté les guies d'aplicació, etc.) la trobareu aquí:
Les consultes sobre l'aplicació informàtica, llistes d'alumnat o incidències diverses s'han d'adreçar al Servei d'Atenció Unificada, a l'adreça de correu [EMAIL] o bé al telèfon 900828282 (codi del Departament d'Ensenyament: 4).
Aquests són els quaderns de les proves de l'avaluació de tercer d'ESO, aplicades durant el mes d'octubre de 2014.
També es pot accedir als criteris de correcció.
Accés a fulls d'excel que permeten introduir les notes dels alumnes i analitzar-ne els resultats.